stanford-oval/wikipedia huggingface dataset:
ก็อดเบลสส์ฟีจี
บทร้อง > บทร้องภาษาฟีจี

| Meda Dau Doka> เนื้อร้องภาษาฟีจี.บทที่ 1 | Meda Dau Doka> คำแปลเนื้อร้องภาษาฟีจี.บทที่ 1 | Meda Dau Doka> คำแปล.บทที่ 1 |
| --- | --- | --- |
|   Meda dau doka ka vinakata na vanua   E ra sa dau tiko kina na savasava   Rawa tu na gauna ni sautu na veilomani   Biu na i tovo tawa savasava |   Let us show our pride and honour our nation   Where righteous people reside   Where prosperity and fellowship may persevere   Abandon deeds that are immoral |   จงรู้ความภูมิใจในตนนี้ และแสดงถึงชาติต่อมา   แห่งผู้ศรัทธาจิตใจของเรา   อีกไม่นานนี้ จงความเลื่อมใส   จงละทิ้งการกระทำที่ผิดชั่วไปโดยต่อเนื่องเถิด |
บทประสานเสียง
|   Me bula ga ko Viti   Ka me toro ga ki liu   Me ra turaga vinaka ko ira na i liuliu   Me ra liutaki na tamata   E na veika vinaka   Me oti kina na i tovo ca |   Let Fiji live on,   And progress onwards   May our leaders be honourable men   Let them lead our people   To great things. |   ฟิจิเอย จงเชิดชู   และความเป็นหน้าที่จงประโยชน์   ขอให้เศรษฐกิจนำแห่งผู้มีเกียรติศักดิ์   ให้พวกเจ้านำคนแห่งนี้   ไปสู่อันยิ่งใหญ่ตลอดกาลเถิด |
บทที่ 2
|   Me da dau doka ka vinakata na vanua   E ra sa dau tiko kina na savasava   Rawa tu na gauna ni sautu na veilomani   Me sa biu na i tovo tawa yaga. |   And bring an end to all things immoral,   Let us show pride and honour our nation   Where righteous people reside   Where prosperity and fellowship may persevere,   Abandon deeds that are immoral |   และขอทุกสิ่งที่ผิดชั่วสิ้นสุดลงไป   จงรู้ความภูมิใจในตนนี้ และแสดงถึงชาติต่อมา   แห่งผู้ศรัทธาจิตใจของเรา   อีกไม่นานนี้ จงความเลื่อมใส   จงละทิ้งการกระทำที่ผิดชั่วไปโดยต่อเนื่องเถิด |
บทที่ 3
|   Bale ga vei kemuni na cauravou e Viti   Ni yavala me savasava na vanua   Ni kakua ni vosota na dukadukali   Ka me da sa qai biuta vakadua. |   The burden of change lie on your shoulders youth of Fiji,   Be the strength to cleanse our nation   Be wary and not harbour malice   For we must abandon such sentiments forever. |   ของแห่งการเปลี่ยนแปลงอยู่บนเปลของพวกเรา ชาวฟิจิทั้งหลายนี้   จงเป็นสถิต ในการเป็นวัฒนาของเรา   แด่ต้องพร้องเผชิญและไม่ลบหลู่ความตายเถิด   เพราะเราต้องละทิ้งความรู้สึกเช่นนั้นตลอดไปเทอญ |
บทร้อง > บทร้องภาษาฮินดี

| เนื้อร้องภาษาฮินดี> บทที่ 1 | ปริวรรตเป็นอักษรไทย> บทที่ 1 | คำแปล> บทที่ 1 |
| --- | --- | --- |
|   आशीर्वाद फिजी   के द्वीपों पर ओह राष्ट्रों के भगवान अनुदान जैसा कि हम महान बैनर तले नीले   एकजुट और हम सम्मान और स्वतंत्रता के कारण बचाव कभी     आगे एक साथ, मार्च भगवान भला करे फिजी  |   อาศีรฺวาท ผิชี   เก ทฺวีโปํ ปร โอห ราษฺโฏฺร เก ภควาน อนุทาน ไชสา กิ หม มหาน ไพนร ตเล นีเล   เอกชุฏ เอาร หม สมฺมาน เอาร สฺวตํตฺรตา เก การณ พจาว กภี   อาเค เอก สาถ มารฺจ ภควาน ภลา กเร ผิชี |  เราขอคารวะท่าน ฟิจิ  โอ้ แผ่นดินใต้ร่มอันยิ่งใหญ่เป็นเกาะแห่งประเทศชาติที่พระเจ้าทรงรับประชาชาติเอย   ขอให้เราไม่ปกป้องศัตรู เพราะความภักดี และเอกราชมั่นคง   พระเจ้าทรงคารวะท่าน ฟิจิ  |
บทประสานเสียง
|   फिजी के लिए, कभी फिजी, चलो हमारी आवाज गर्व   साथ अंगूठी फिजी के लिए, कभी फिजी, उसका नाम जय दूर और चौड़े,   स्वतंत्रता आशा है, और महिमा, का एक भूमि सहना करने के लिए क्या कभी   बीतना भगवान भला करे फिजी, हमेशा के लिए और अधिक!.    |   ผิชี เก ลิเอ กภี ผิชี จโล หมารี อาวาช ครฺว   สาถ อํคูฐี ผิชี เก ลิเอ กภี ผิชี อุสกา นาม ชย ทูร เอาร เจาเฑ   สฺวตํตฺรตา อาศา ไห เอาร มหิมา กา เอก ภูมิ สหนา กรนี เก ลิเอ กฺยา กภี   พีตนา ภควาน ภลา กเร ผิชี หเมศา เก ลิเอ เอาร อธิก!. |  ฟิจิเอย จงไม่ให้ความภาคภูมิใจต่อศัตรูทั้งคารวะ  แหวนแห่งประเทศ จงรัศมีนามของเรา ฟิจิ   เราขออิสรภาพด้วยความรัศมีรุ่งโรจน์    เราขอประเทศแห่งศาสนา เราขอคารวะท่านเอย ฟิจิ  |
บทที่ 2
|   आशीर्वाद अनुदान, फिजी   के द्वीपों पर राष्ट्रों के भगवान, ओह सुनहरी रेत और धूप, खुशी और गीत   की किनारे एकजुट खड़े हो जाओ, फिजी, प्रसिद्धि और महिमा से हम कभी   आगे एक साथ, मार्च भगवान फिजी भला करे. |  อาศีรฺวาท อนุทาน ผิชิ  เก ทฺวีโปํ ปร ราษฺโฏฺร เก ภควาน โอห สุนหรี เรต เอาร ธูป ขุศี เอาร คีต  กี กินาเร เอกชุฏ ขเฑ โห ชาโอ ผิชิ ปฺรสิธฺทิ เอาร มหิมา เส หม กภี   อาเค เอก สาถ มารฺจ ภควาน ผิชิ ภลา กเร  |  เราขอคารวะต่อท่าน ฟิจิ  โอ้ แผ่นดินแห่งความสุขอันประชาชาติทองคำเอย   ขอวาระหยัดยืนด้วยความเป็นไท ฟิจิจงรัศมีภาพ  เราขอคารวะท่านไปอย่างก้าวหน้ากันเอย ฟิจิ |
ดูเพิ่ม

ประวัติศาสตร์ฟีจี
ธงชาติฟีจี
ตราแผ่นดินของฟีจี
แหล่งข้อมูลอื่น

ฟีจี: ก็อดเบลสส์ฟีจี - ไฟล์เสียงและเนื้อร้อง
'ก็อดเบลสส์ฟีจี เก็บถาวร 2009-09-13 ที่ เวย์แบ็กแมชชีน
MIDI version เก็บถาวร 2009-09-13 ที่ เวย์แบ็กแมชชีน
ไฟล์ควิกไทม์ เก็บถาวร 2009-07-01 ที่ เวย์แบ็กแมชชีน
ไฟล์มิดิ เก็บถาวร 2009-09-13 ที่ เวย์แบ็กแมชชีน
ก็อดเบลสส์ฟีจี การแข่งขันกีฬารักบี้
คฤหัสถ์ (ศาสนาฮินดู)

คฤหัสถ์ เป็นขั้นตอนที่สองในชีวิตตามระบบอาศรมสี่ ต่อจากพรหมจรรย์ ช่วงชีวิตนี้ประกอบด้วยการหาคู่ครอง การสมรส การดูแลครอบครัว ให้การศึกษาแก่บุตรหลาน มีครอบครัวเป็นศูนย์กลางและมีชีวิตในสังคมที่มีธรรมะ
ตามอาศรมสี่ จะตามด้วย วานปรัสถ์ คือการเกษียณจากงานและเกษียณจากโลกและสัญญาสี คือการละทิ้ง ตามลำดับ
ในคัมภีร์โบราณและยุคกลางของฮินดูมองว่าขั้นคฤหัสถ์ เป็นระยะที่สำคัญที่สุดในมุมมองของการอยู่รอดในสังคม ระยะนี้เป็นระยะที่นอกจากจะหาความสุขเพื่อตัวเองแล้ว ยังเป็นการช่วยให้เพื่อนมนุษย์ซึ่งอยู่ในระยะอื่น ๆ สามารถดำรงชีวิตได้อย่างปกติ โดยเฉพาะให้การจุนเจือแก่บุตรหลานให้มีชีวิตต่อไป ระยะนี้ยังถือกันว่าเป็นช่วงชีวิตที่หนักหน่วงที่สุด มีความเครียดและภาระทั้งเชิงกายภาพ, อาชีพ, เพศ, ครอบครัว, สังคม และวัตถุ
การเจริญของประสาทในมนุษย์

การศึกษาการเจริญของประสาทใช้ทั้งประสาทวิทยาศาสตร์และชีววิทยาการเจริญเพื่ออธิบายกลไกของเซลล์และโมเลกุลที่ทำให้ระบบประสาทซับซ้อนกำเนิดขึ้นระหว่างการเจริญของเอ็มบริโอและตลอดชีวิต
จุดกำหนดการเจริญของประสาทเอ็มบริโอบางจุดมีการเกิดและการเปลี่ยนสภาพของเซลล์ประสาทจากสารตั้งต้นสเต็มเซลล์ การย้ายที่ของเซลล์ประสาทที่ยังเจริญไม่เต็มวัยจากที่เกิดในเอ็มบริโอไปตำแหน่งสุดท้าย การเติบโตของแกนประสาทนำออกจากเซลล์ประสาทและการชี้ทาง (guidance) ของโกรธโคน (growth cone) เคลื่อนที่ตลอดเอ็มบริโอสู่คู่หลังประสานประสาท การสร้างจุดประสานประสาทระหว่างแกนประสาทนำออกกับคู่หลังประสานประสาทของมัน การเล็มประสาท (neuron pruning) ที่เกิดในวัยรุ่น และสุดท้ายการเปลี่ยนแปลงในจุดประสานประสาทตลอดชีวิตซึ่งคาดว่าเป็นฐานของการเรียนรู้และความจำ
โดยตรงแบบ กระบวนการเจริญของประสาทเหล่านี้สามารถแบ่งได้กว้าง ๆ เป็นสองประเภท คือ กลไกไม่อาศัยกิจกรรม (activity-independent mechanism) และกลไกอาศัยกิจกรรม (activity-dependent mechanism) กลไกไม่อาศัยกิจกรรมโดยทั่วไปเชื่อว่าเกิดขึ้นเป็นกระบวนการเปลี่ยนไม่ได้ที่กำหนดโดยโปรแกรมพันธุกรรมที่อยู่ในเซลล์ประสาทแต่ละเซลล์ ซึ่งรวมการเปลี่ยนสภาพ การย้ายที่และการชี้ทางไปยังพื้นที่เป้าหมายแรกเริ่ม คิดว่ากระบวนการเหล่านี้ไม่ขึ้นกับกิจกรรมประสาทและประสบการณ์รับความรู้สึก เมื่อแกนประสาทนำออกถึงพื้นที่เป้าหมายของมัน กลไกอาศัยกิจกรรมจะเข้ามามีบทบาท กิจกรรมประสาทและประสบการณ์รับความรู้สึกจะเป็นสื่อกลางการสร้างจุดประสานประสาทใหม่ ตลอดจนสภาพพลาสติกจุดประสานประสาท ซึ่งจะมีส่วนต่อการปรับปรุงวงจรประสาทอายุน้อย
ขั้นเอ็มบริโอ

ดูเพิ่ม: การเกิดเอ็มบริโอมนุษย์
ขั้นเอ็มบริโอ > นิวรูเลชัน

นิวรูเลชัน (neurulation) เป็นการก่อกำเนิดท่อประสาทจากเอ็กโทเดิร์มของเอ็มบริโอ เกิดขึ้นหลังแกสทรูเลชัน (gastrulation) ในสัตว์มีกระดูกสันหลังทุกชนิด
ระหว่างแกสทรูเลชัน เซลล์ย้ายที่ไปภายในของเอ็มบริโอ เกิดเป็นเนื้อเยื่อคัพภะ (germ layer) สามชั้น คือ เอนโดเดิร์ม (ชั้นลึกสุด) เมโซเดิร์มและเอ็กโทเดิร์ม (ชั้นผิว) ซึ่งให้เกิดเนื้อเยื่อและอวัยวะทั้งหมด อาจกล่าวอย่างง่ายว่า เอ็กโทเดิร์มให้เกิดผิวหนังและระบบประสาท เอ็นโดเดิร์มให้เกิดทางเดินอาหาร และเมโซเดิร์มให้เกิดที่เหลือ
หลังแกสทรูเลชัน แกนสันหลัง กายทรงกระบอกยืดหยุ่นซึ่งทอดตลอดหลังของเอ็มบริโอ เกิดขึ้นจากเมโซเดิร์ม ระหว่างสัปดาห์ที่สามของการตั้งครรภ์ แกนสันหลังส่งสัญญาณไปเอ็กโทเดิร์มที่อยู่ใต้ เหนี่ยวนำให้กลายเป็นนิวโรเอ็กโทเดิร์ม (neuroectoderm) ซึ่งส่งผลให้แผ่นเล็กยาวของสเต็มเซลล์ประสาทที่ทอดตลอดหลังของเอ็มบริโอ แผ่นเล็กยาวนี้เรียก แผ่นประสาท (neural plate) และเป็นจุดกำเนิดของระบบประสาททั้งหมด แผ่นประสาทนี้พับออกด้านนอกเพื่อให้เกิดร่องประสาท (neural groove) ต่อมา สันประสาท (neural fold) ของร่องนี้จะปิดเริ่มในบริเวณคอในอนาคตเพื่อสร้างท่อประสาท (นิวรูเลชันแบบนี้เรียก นิวรูเลชันปฐมภูมิ) ส่วนด้านหน้าของท่อประสาทเรียก แผ่นฐาน (basal plate) ส่วนด้านหลังเรียก แผ่นปีก (alar plate) ภายในกลวงเรียก คลองประสาท (neural canal) เมื่อสิ้นสัปดาห์ที่สี่ของการตั้งครรภ์ ปลายเปิดของท่อประสาท ที่เรียก นิวโรพอร์ (neuropore) จะปิด
ขั้นเอ็มบริโอ > การเกิดไขสันหลัง

ไขสันหลังเกิดจากส่วนล่างของท่อประสาท ผนังของท่อประสาทประกอบด้วยเซลล์นิวโรอิพิทีเลียม (neuroepithelial cell) ซึ่งเปลี่ยนสภาพเป็นนิวโรบลาสต์ (neuroblast) เกิดเป็นชั้นแมนเทิล (เนื้อเทา) ใยประสาทเกิดจากนิวโรบลาสต์เหล่านี้เพื่อเกิดเป็นชั้นขอบ (marginal layer) (เนื้อขาว)
ส่วนด้านหน้าของชั้นแมนเทิล (แผ่นฐาน) เกิดเป็นพื้นที่สั่งการของไขสันหลัง ขณะที่ส่วนด้านหลัง (แผ่นปีก) เกิดเป็นพื้นที่รับความรู้สึก ระหว่างแผ่นฐานและปีกเป็นชั้นกลาง (intermediate layer) ที่มีเซลล์ประสาทของระบบประสาทอิสระ
ขั้นเอ็มบริโอ > การเกิดสมอง

ปลายสัปดาห์ที่สี่ ส่วนบนของท่อประสาทงอที่ระดับสมองส่วนกลางในอนาคต คือ เมเซนเซฟาลอน (mesencephalon) เหนือเมเซนเซฟาลอน คือ โปรเซนเซฟาลอน (prosencephalon, สมองส่วนหน้าในอนาคต) และข้างใต้เป็นรอมเบนเซฟาลอน (rhombencephalon, สมองส่วนหลังในอนาคต) เกิดถุงตา (optic vesicle) ซึ่งสุดท้ายจะกลายเป็นเส้นประสาทตา จอตาและม่านตา ที่แผ่นฐานของโปรเซนเซฟาลอน
ในสัปดาห์ที่ห้า แผ่นปีกของโปรเซนเซฟาลอนขยายเพื่อเกิดครึ่งทรงกลมสมองใหญ่ (cerebral hemisphere) หรือทีเลนเซฟาลอน (telencephalon) แผ่นฐานกลายเป็นไดเอนเซฟาลอน (diencephalon)
ไดเอนเซฟาลอน เมเซนเซฟาลอนและรอมเบนเซฟาลอนประกอบเป็นก้านสมองของเอ็มบริโอ ก้านสมองยังงอต่อไปที่เมเซนเซฟาลอน รอมเบนเซฟาลอนพับไปข้างหลัง ซึ่งทำให้แผ่นปีกของมันผายออกและเกิดเป็นโพรงสมองที่สี่ ฝ่ายพอนส์ (pons) และสมองน้อยเกิดในส่วนบนของรอมเบนเซฟาลอน ขณะที่ก้านสมองส่วนท้ายเกิดในส่วนล่าง
สมองของเอ็มบริโอเมื่อสี่สัปดาห์
ระบบประสาทของเอ็มบริโอเมื่อหกสัปดาห์
การย้ายที่ของเซลล์ประสาท

การย้ายที่ของเซลล์ประสาทเป็นวิธีที่เซลล์ประสาทเคลื่อนจากแหล่งกำเนิดไปตำแหน่งสุดท้าย แบ่งได้หลายวิธี
การย้ายที่ของเซลล์ประสาท > การย้ายที่แผ่รัศมี

เซลล์ตั้งต้นของเซลล์ประสาทเพิ่มจำนวนในบริเวณโพรงสมองของนีโอคอร์เท็กซ์ (neocortex) ที่กำลังเจริญ เซลล์หลังไมโทซิสแรก ๆ ย้ายที่เพื่อสร้างพรีเพลต (preplate) ซึ่งสุดท้ายกลายเป็นเซลล์กะคัล-เรตเซียส (Cajal-Retzius cell) และเซลล์ประสาทใต้แผ่น (subplate) เซลล์เหล่านี้ย้ายที่โดยการเคลื่อนย้ายร่าง (somal translocation) เซลล์ประสาทที่ย้ายที่ด้วยการเคลื่อนที่วิธีนี้มีสองขั้วและยึดขอบส่วนยื่นนำกับเยื่อเพีย จากนั้น ร่าง (soma) จะถูกเคลื่อนไปยังผิวเยื่อเพียโดยนิวคลีโอคีนิซิส (nucleokenisis) อันเป็นกระบวนการซึ่ง "กรง" ไมโครทิวบูลรอบนิวเคลียสยืดออกแล้วหดตัวโดยสัมพันธ์กับเซนโทรโซมเพื่อชี้นำนิวเคลียสไปยังจุดหมายสุดท้ายของมัน ใยรัศมี (หรือเรียก เกลียรัศมี) สามารถเคลื่อนย้ายไปยังแผ่นเปลือกและเปลี่ยนสภาพเป็นแอสโทรไซต์ (astrocyte) หรือเซลล์ประสาทได้ การเคลื่อนย้ายร่างสามารถเกิดได้ทุกเมื่อระหว่างการเจริญ
เซลล์ประสาทระลอกภัดมาแบ่งพรีเพลต (preplate) โดยการย้ายที่ตามเส้นใยเกลียรัศมีเพื่อเกิดเป็นแผ่นเปลือก เซลล์ที่ย้ายที่แต่ละระลอกเคลื่อนผ่านเซลล์ที่มาก่อนที่ก่อเป็นชั้นในลักษณะในออกนอก หมายความว่า เซลล์ประสาทที่อายุน้อยสุดจะอยู่ใกล้ผิวที่สุด
การย้ายที่ของเซลล์ประสาท > การย้ายที่แอกโซฟิลิก

เซลล์ประสาทจำนวนมากซึ่งย้ายที่ตามแกนหน้า-หลังของกายใช้ลำเส้นใยแกนประสาทเพื่อย้ายที่ตาม ซึ่งเรียก การย้ายที่แอกโซฟิลิก (axophilic migration) ตัวอย่างการย้ายที่วิธีนี้ คือ เซลล์ประสาทที่แสดง GnRH ซึ่งเดินทางจากแหล่งกำเนิดในจมูก ผ่านสมองส่วนหน้า และเข้าสู่ไฮโพทาลามัส (hypothalamus) เกิดหลายกลไกของการย้ายที่นี้ เริ่มจากสิ่งกระตุ้น (cue) ชี้นำนอกเซลล์ซึ่งกระตุ้นการส่งสัญญาณในเซลล์ สัญญาณในเซลล์เหล่านี้ เช่น การส่งสัญญาณแคลเซียม นำสู่พลวัตโครงร่างเซลล์แอ็กติน (actin cytoskeletal dynamics) ซึ่งผลิตแรงของเซลล์อันมีอันตรกิริยากับสิ่งแวดล้อมนอกเซลล์ผ่านโปรตีนยึดติดเซลล์เพื่อให้เกิดการเคลื่อนที่ของเซลล์เหล่านี้
การย้ายที่ของเซลล์ประสาท > การย้ายที่ขนานเส้นสัมผัส

เซลล์ประสาทเชื่อมกลาง (interneuron) ส่วนมากย้ายที่ขนานเส้นสัมผัสโดยการย้ายที่หลายวิธีเพื่อไปถึงตำแหน่งที่เหมาะสมในเปลือกสมอง ตัวอย่างของการย้ายที่ขนานเส้นสัมผัส คือ การเคลื่อนที่ของเซลล์กะคัล-เร็ตเซียสจากเฮมเปลือก (cortical hem) ไปส่วนผิวของนิวโรอิพิทิเลียมเปลือก
การย้ายที่ของเซลล์ประสาท > อื่น ๆ

นอกจากนี้ยังมีวิธีการย้ายที่ของเซลล์ประสาท เรียก การย้ายที่หลายขั้ว (multipolar migration) ซึ่งพบในเซลล์หลายขั้วที่มีมากในเขตกลางของเปลือกสมอง โดยเซลล์หลายขั้วเหล่านี้แสดงสารส่อ (marker) เซลล์ประสาทและเหยียดส่วนยื่นบางหลายส่วนในหลายทิศทางโดยไม่อาศัยเส้นใยของเกลียรัศมี
การเจริญของประสาทในระบบประสาทของผู้ใหญ่

การเจริญของประสาทในระบบประสาทของผู้ใหญ่มีกลไกอย่างการสร้างไมอีลินใหม่ (remyelination) การสร้างเซลล์ประสาท เซลล์เกลีย แกนประสาท ไมอีลินหรือจุดประสานประสาทใหม่ การสร้างใหม่ของประสาทแตกต่างระหว่างระบบประสาทนอกส่วนกลางและระบบประสาทส่วนกลาง โดยกลไกการทำหน้าที่และโดยเฉพาะขอบเขตและความเร็ว
ภาคตัดขวางของไขสันหลังที่กำลังเจริญเมื่อสี่สัปดาห์
จันทร์เจริญ รัชนี

| จันทร์เจริญ รัชนี |
| --- | --- |
เกิด: หม่อมเจ้าจันทร์เจริญ รัชนี พ.ศ. 2445
เสียชีวิต: พ.ศ. 2515
คู่สมรส: สเตอร์ กัณหดุล
บิดามารดา: พระราชวรวงศ์เธอ กรมหมื่นพิทยาลงกรณ์ หม่อมพัฒน์ รัชนี ณ อยุธยา
จันทร์เจริญ รัชนี พระนามเดิม หม่อมเจ้าจันทร์เจริญศิริ รัชนี (พ.ศ. 2445–2515)  เป็นนักเขียนชาวไทย ใช้นามปากกา จ.จ.ร. เป็นพระธิดาในพระราชวรวงศ์เธอ กรมหมื่นพิทยาลงกรณ์ ประสูติแต่หม่อมพัฒน์ รัชนี ณ อยุธยา
จันทร์เจริญถูกถอดจากฐานันดรศักดิ์ใน พ.ศ. 2481 เนื่องจากทรงละเมิดกฎมนเทียรบาลด้วยการเสกสมรสกับสเตอร์ กัณหดุล ชายสามัญชนโดยมิได้กราบบังคมทูลขอพระราชทานพระบรมราชานุญาต
ประวัติ

จันทร์เจริญ หรือ จันทร์เจริญศิริ ประสูติใน พ.ศ. 2445 เป็นพระธิดาในพระราชวรวงศ์เธอ กรมหมื่นพิทยาลงกรณ์ ประสูติแต่หม่อมพัฒน์ รัชนี ณ อยุธยา (สกุลเดิม บุนนาค) มารดาเป็นธิดาของเจ้าพระยาภาสกรวงศ์ (พร บุนนาค) กับท่านผู้หญิงเปลี่ยน ภาสกรวงศ์ ผู้เขียนหนังสือ แม่ครัวหัวป่าก์ มีพระขนิษฐาและอนุชาร่วมหม่อมมารดา ได้แก่ หม่อมเจ้าศะศิเพลินพัฒนา, หม่อมเจ้าจันทร์จิรายุวัฒน์, หม่อมเจ้ารัชนีพัฒน์พิทยาลงกรณ์, หม่อมเจ้าศะศิธรพัฒนวดี และหม่อมเจ้าจันทร์พัฒน์โมลีจุฑาพงศ์ หลังหม่อมพัฒน์ถึงแก่อนิจกรรม กรมหมื่นพิทยาลงกรณ์มีพระโอรส-ธิดาอีกจำนวนหนึ่ง เช่น พระเจ้าวรวงศ์เธอ พระองค์เจ้าวิภาวดีรังสิต และหม่อมเจ้าภีศเดช รัชนี
จันทร์เจริญเสกสมรสกับสเตอร์ กัณหดุล (หรือ กันสเตอร์) นักหนังสือพิมพ์และนักวาดภาพการ์ตูนขำขันคนแรกของไทย ซึ่งเป็นชายสามัญชน โดยมิได้กราบบังคมทูลขอพระราชทานพระบรมราชานุญาตกับพระบาทสมเด็จพระเจ้าอยู่หัว การกระทำเช่นนี้ถือเป็นการละเมิดกฎมนเทียรบาลว่าด้วยการสมรสพระราชวงศ์ แก้ไขเพิ่มเติม พ.ศ. 2475 พระบาทสมเด็จพระปรเมนทรมหาอานันทมหิดล พระอัฐมรามาธิบดินทรและคณะผู้สำเร็จราชการแทนพระองค์มีพระบรมราชโองการให้ถอดหม่อมเจ้าจันทร์เจริญออกจากฐานันดรศักดิ์แห่งพระราชวงศ์เมื่อวันที่ 10 มิถุนายน พ.ศ. 2481
จันทร์เจริญ รัชนี เสียชีวิตเมื่อ พ.ศ. 2515 อายุ 70 ปี
นิพนธ์

จันทร์เจริญเป็นนักเขียนตามพระบิดา ในด้านงานนิพนธ์ใช้พระนามแฝงว่า "จ.จ.ร." มีผลงานตีพิมพ์ ได้แก่
พ.ศ. 2494 - ชีวิต
พ.ศ. 2494 - แม่บ้านสารพัดช่าง
พ.ศ. 2505 - ตำราอาหารของโปรดชาววัง
พ.ศ. 2506 - ตำราอาหาร ของคาว ของหวาน
พ.ศ. 2508 - เพื่อนผู้หญิง
พ.ศ. 2509 - ตำรากับข้าวคาวหวานประจำวัน
พ.ศ. 2514 - ตำราของหวาน ไทย - ฝรั่ง สูตรชาววัง
คัลยารีกัลโช

คัลยารีกัลโช (ภาษาอิตาลี: [ˈkaʎʎari] ( ฟังเสียง); ซาร์ดิเนีย: Casteddu) หรือ ยูเอสคัลยารี (ชื่อเดิมก่อน ค.ศ. 1970) เป็นสโมสรฟุตบอลอาชีพของประเทศอิตาลี ตั้งอยู่ที่เมืองคัลยารี แคว้นปกครองตนเองซาร์ดิเนีย ปัจจุบันลงเล่นในเซเรียอา
พากเขาชนะเลิศเซเรียอาเพียงครั้งเดียวใน ฤดูกาล 1969–70 สีประจำสโมสรคือแดงและน้ำเงิน ใช้สนามกีฬาซานเตเลีย ซึ่งมีความจุ 16,000 ที่นั่ง เป็นสนามเหย้า แต่ใน ฤดูกาล 2012–13 พวกเขาต้องย้ายมาใช้สนามกีฬาอีสอารีนัสในควอร์ตูแซนต์เอเลนา เป็นสนามเหย้าชั่วคราว
พวกเขาเคยเข้าแข่งขันยูฟ่าคัพ ฤดูกาล 1993–94 ซึ่งไปพ่ายแพ้ต่ออินเตอร์มิลาน นับเป็นผลงานในถ้วยยุโรปที่ดีที่สุดของพวกเขา
เกียรติประวัติ > ระดับประเทศ

เซเรียอา
ชนะเลิศ (1): 1969–70
รองชนะเลิศ (1): 1968–69
เซเรียบี
ชนะเลิศ (1): 2015–16
รองชนะเลิศ (3): 1963–64, 1978–79, 2003–04
เซเรียซี
ชนะเลิศ (4): 1930–31, 1951–52, 1961–62, 1988–89
โกปปาอีตาเลีย
รองชนะเลิศ (1): 1969
กัมปีโอนาโตซาร์โดดีปรีมาดีวีซีโอเน
ชนะเลิศ (1): 1936–37
เกียรติประวัติ > ระดับทวีปยุโรป

ยูฟ่าคัพ
รอบรองชนะเลิศ (1): 1993–94
ผู้เล่น > ชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ผู้เล่น > ปล่อยยืมตัว

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ผู้เล่น > หมายเลขที่สงวนไว้

11 –  ลุยจิ รีวา, กองหน้า, เล่นให้กับสโมสรระหว่างปี ค.ศ. 1963–76
แหล่งข้อมูลอื่น

เว็บไซต์ทางการ
Site about Cagliari's 1969–70 Serie A-winning season เก็บถาวร 2019-09-11 ที่ เวย์แบ็กแมชชีน
| ด ค กแชมเปียนเซเรียอา |
| --- | --- | --- |
| แชมป์ 36 สมัย |  ยูเวนตุส (1905, 1925-26, 1930-31, 1931-32, 1932-33, 1933-34, 1934-35, 1949-50, 1951-52, 1957-58, 1959-60, 1960-61, 1966-67, 1971-72, 1972-73, 1974-75, 1976-77, 1977-78, 1980-81, 1981-82, 1983-84, 1985-86, 1994-95, 1996-97, 1997-98, 2001-02, 2002-03, 2011-12, 2012-13, 2013-14, 2014-15, 2015-16, 2016-17, 2017-18, 2018-19, 2019-20) |  |
| แชมป์ 20 สมัย |  อินเตอร์มิลาน (1909-10, 1919-20, 1929-30, 1937-38, 1939-40, 1952-53, 1953-54, 1962-63, 1964-65, 1965-66, 1970-71, 1979-80, 1988-89, 2005-06, 2006-07, 2007-08, 2008-09, 2009-10, 2020-21, 2023-24) |  |
| แชมป์ 19 สมัย |  เอซี มิลาน (1901, 1906, 1907, 1950-51, 1954-55, 1956-57, 1958-59, 1961-62, 1967-68, 1978-79, 1987-88, 1991-92, 1992-93, 1993-94, 1995-96, 1998-99, 2003-04, 2010-11, 2021-22) |  |
| แชมป์ 9 สมัย |  เจนัว (1898, 1899, 1900, 1902, 1903, 1904, 1914-15, 1922-23, 1923-24) |  |
| แชมป์ 7 สมัย |  โตรีโน (1927-28, 1942-43, 1945-46, 1946-47, 1947-48, 1948-49, 1975-76) • โบโลญญา (1924-25, 1928-29, 1935-36, 1936-37, 1938-39, 1940-41, 1963-64) •  โปรแวร์เชลลี (1908, 1909, 1910-11, 1911-12, 1912-13, 1920-21, 1921-22) |  |
| แชมป์ 3 สมัย |  โรมา (1941-42, 1982-83, 2000-01) •  นาโปลี (1986-87, 1989-90, 2022-23) |  |
| แชมป์ 2 สมัย |  ลาซีโอ (1973-74, 1999-2000) •  ฟีออเรนตีนา (1955-56, 1968-69) |  |
| แชมป์สมัยเดียว |  เวโรนา (1984-85) •  ซัมป์โดเรีย (1990-91) •  คัลยารี (1969-70) • กาซาเล (1913-14) • โนเวเซ (1921-22) • สเปเซีย (1944) |  |
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  เยอรมนี  สหรัฐ 
ลุยจิ รีวา สมัยลงเล่นให้กับคัลยารีในเซเรียอา ครั้งแรกของสโมสรในปี ค.ศ. 1969–70
จาคะ

จาคะ  แปลว่า ความเสียสละ, การแบ่งปัน, ความเอื้อเฟื้อ มีความหมายเช่นเดียวกับคำว่า ทาน และ บริจาค
จาคะ  หมายถึงการสละสิ่งของและความสุขส่วนตัวเพื่อประโยชน์สุขแก่ผู้อื่น และหมายรวมถึงการสละละทิ้งกิเลส ละความโลภ ความเห็นแก่ตัว ความตระหนี่ ความใจแคบ และการเลิกละนิสัย ตลอดถึงความประพฤติที่ไม่ดี ที่ทำให้เกิดความเสียหาย ก่อความบาดหมางทะเลาะเบาะแว้ง เป็นต้นด้วย
จาคะ  เป็นคุณธรรมที่เป็นเหตุให้ผู้ปฏิบัติมองเห็นและเอื้ออาทรต่อความทุกข์ยากและความต้องการของคนอื่น นำให้เป็นคนไม่คับแคบ ไม่เห็นแก่ตัวแล้วให้ความช่วยเหลือ เอื้อเฟื้อเผื่อแผ่ด้วยความเห็นอกเห็นใจ เป็นคนชอบให้ ชอบแบ่งปันคิดถึงคนอื่นมากกว่าตัวเอง
คณะผู้แทนทางทูตของประเทศมองโกเลีย

ประเทศที่มีคณะผู้แทนทางการทูตมองโกเลีย
สถานทูตและสถานกงสุลมองโกเลียในต่างแดน
ยุโรป

ออสเตรีย
เวียนนา (สถานเอกอัครราชทูต)
เบลารุส
มินสค์ (สถานกงสุล)
เบลเยียม
บรัสเซลส์ (สถานเอกอัครราชทูต)
บัลแกเรีย
โซเฟีย (สถานเอกอัครราชทูต)
เช็กเกีย
ปราก (สถานเอกอัครราชทูต)
ฝรั่งเศส
ปารีส (สถานเอกอัครราชทูต)
เยอรมนี
เบอร์ลิน (สถานเอกอัครราชทูต)
ฮังการี
บูดาเปสต์ (สถานเอกอัครราชทูต)
โปแลนด์
วอร์ซอว์ (สถานเอกอัครราชทูต)
รัสเซีย
มอสโก (สถานเอกอัครราชทูต)
เออร์คุตสก์ (สถานกงสุลใหญ่)
อูลานอูเด (สถานกงสุลใหญ่)
Kyzyl (สถานกงสุล)
ยูเครน
เคียฟ (สถานกงสุล)
สหราชอาณาจักร
ลอนดอน (สถานเอกอัครราชทูต)
อเมริกาเหนือ

แคนาดา
ออตตาวา (สถานเอกอัครราชทูต)
คิวบา
ฮาวานา (สถานเอกอัครราชทูต)
สหรัฐ
วอชิงตัน ดี.ซี. (สถานเอกอัครราชทูต)
แอฟริกา

อียิปต์
ไคโร (สถานเอกอัครราชทูต)
เอเชีย

ออสเตรเลีย
ซิดนีย์ (สถานกงสุลใหญ่)
จีน
ปักกิ่ง (สถานเอกอัครราชทูต)
ฮูฮอต (สถานกงสุลใหญ่)
เอเรนฮอต (สถานกงสุลใหญ่)
อินเดีย
นิวเดลี (สถานเอกอัครราชทูต)
ญี่ปุ่น
โตเกียว (สถานเอกอัครราชทูต)
คาซัคสถาน
อัลมาเตอ (สถานเอกอัครราชทูต)
เกาหลีใต้
โซล (สถานเอกอัครราชทูต)
ลาว
เวียงจันทน์ (สถานเอกอัครราชทูต)
สิงคโปร์
สิงคโปร์ (สถานกงสุล)
ไต้หวัน
ไทเป (สำนักงานการค้าและเศรษฐกิจ)
ไทย
กรุงเทพ (สถานเอกอัครราชทูต)
ตุรกี
อังการา (สถานเอกอัครราชทูต)
เวียดนาม
ฮานอย (สถานเอกอัครราชทูต)
อื่นๆ

บรัสเซลส์ (คณะผู้แทน ณ สหภาพยุโรป)
เจนีวา (คณะผู้แทนถาวร ณ สหประชาชาติ และองค์กรต่างๆ)
นครนิวยอร์ก (คณะผู้แทนถาวร ณ สหประชาชาติ)
สถานทูตมองโกเลียในกรุงมอสโก
สถานทูตมองโกเลียในกรุงปราก
จากเขา

สำหรับปาล์มในสกุล Nypa ดูที่ จาก
| จากเขา |
| --- | --- |

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
ไม่ได้จัดลำดับ:: Commelinids
อันดับ:: Arecales
วงศ์:: Arecaceae
วงศ์ย่อย:: Calamoideae
เผ่า:: Eugeissoneae
สกุล:: Eugeissona
สปีชีส์:: E.  tristis
ชื่อทวินาม
Eugeissona tristis Griff.

จากเขา (ชื่อวิทยาศาสตร์: Eugeissona tristis) หรือ จากจำ เป็นปาล์มที่กระจายพันธุ์ทางตอนใต้ของไทยและมาเลเซีย เป็นปาล์มกอลำต้นสั้น เส้นผ่านศูนย์กลาง 10-15 เซนติเมตร บางครั้งมีรากค้ำยันสูงถึง 1 เมตร ทางใบสูงได้ถึง 10 เมตร ใบเป็นใบประกอบแบบขนนก แผ่นใบยาว 3-4.5 เมตร กาบใบยาว 60-90 เซนติเมตร มีหนามแหลมสีดำ มีใบย่อยด้านละ 55 ใบ ขนาด 3-4 x 45-70 เซนติเมตร ช่อดอกเป็นช่อเชิงลดยาวและตั้งตรง ขนาด 2.5-3 เมตร ออกระหว่างซอกใบ ช่อดอกยาว 1.8 เมตร ผลรูปไข่สีน้ำตาล ผิวเป็นเกล็ด ปลายยาวยื่นออกคล้ายลูกข่าง ขนาด 5-6 x 7-9 เซนติเมตร ภายในมี 1 เมล็ด
ชาวพื้นเมืองนำใบจากเขามามุงหลังคา นำทางใบมาสาน ผลอ่อนรับประทานได้
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ จากเขา
ข้อมูลที่เกี่ยวข้องกับ Eugeissona tristis ที่วิกิสปีชีส์
จานเพาะเชื้อ

จานเพาะเชื้อ
จานเพาะเชื้อ ใช้สำหรับเพาะไวรัสหรือโรคต่าง ๆ ปัจจุบันจะมีเป็นจานแบบพลาสติกและแก้ว แต่คนทั่วไปนิยมใช้แบบที่เป็นแก้ว โดยเมื่อใช้เสร็จบางครั้งก็จะทิ้งทันที เพราะอาจมีเชื้อหลงเหลืออยู่
จานเพาะเชื้อตรงกับคำในภาษาอังกฤษคือ Petri dish ซึ่งมาจากชื่อของยูลีอุส รีชาร์ด เพทรี นักวิทยาแบคทีเรียชาวเยอรมัน
คณะผู้แทนทางทูตของประเทศลาว

สถานทูตและสถานกงสุลลาวนอกประเทศ
ยุโรป

เบลเยียม
บรัสเซลส์ (สถานเอกอัครรัฐทูต)
ฝรั่งเศส
ปารีส (สถานเอกอัครรัฐทูต)
เยอรมนี
เบอร์ลิน (สถานเอกอัครรัฐทูต)
โปแลนด์
วอร์ซอว์ (สถานเอกอัครรัฐทูต)
รัสเซีย
มอสโก (สถานเอกอัครรัฐทูต)
สวีเดน
สต็อกโฮล์ม (สถานเอกอัครรัฐทูต)
อเมริกาเหนือ

คิวบา
ฮาวานา (สถานเอกอัครรัฐทูต)
สหรัฐ
วอชิงตัน ดี.ซี. (สถานเอกอัครรัฐทูต)
เอเชีย

บรูไน
บันดาร์เซอรีเบอกาวัน (สถานเอกอัครรัฐทูต)
กัมพูชา
พนมเปญ (สถานเอกอัครรัฐทูต)
จีน
ปักกิ่ง (สถานเอกอัครรัฐทูต)
ฮ่องกง (สถานกงสุลใหญ่)
คุนหมิง (สถานกงสุลใหญ่)
อินเดีย
นิวเดลี (สถานเอกอัครรัฐทูต)
อินโดนีเซีย
จาการ์ตา (สถานเอกอัครรัฐทูต)
ญี่ปุ่น
โตเกียว (สถานเอกอัครรัฐทูต)
เกาหลีเหนือ
เปียงยาง (สถานเอกอัครรัฐทูต)
เกาหลีใต้
โซล (สถานเอกอัครรัฐทูต)
มาเลเซีย
กัวลาลัมเปอร์ (สถานเอกอัครรัฐทูต)
มองโกเลีย
อูลานบาตาร์ (สถานเอกอัครรัฐทูต)
พม่า
ย่างกุ้ง (สถานเอกอัครรัฐทูต)
ฟิลิปปินส์
มะนิลา (สถานเอกอัครรัฐทูต)
สิงคโปร์
สิงคโปร์ (สถานเอกอัครรัฐทูต)
ไทย
กรุงเทพมหานคร (สถานเอกอัครรัฐทูต)
ขอนแก่น (สถานกงสุลใหญ่)
เวียดนาม
ฮานอย (สถานเอกอัครรัฐทูต)
นครโฮจิมินห์ (สถานกงสุลใหญ่)
ดานัง (สถานกงสุลใหญ่)
โอเชียเนีย

ออสเตรเลีย
แคนเบอร์รา (สถานเอกอัครรัฐทูต)
อื่นๆ

นครนิวยอร์ก (คณะผู้แทนถาวร ณ สหประชาชาติ)
สถานทูตลาวในกรุงมอสโก
คณะผู้แทนทางทูตของประเทศบาห์เรน

ประเทศที่มีคณะผู้แทนทางการทูตบาห์เรน
สถานทูตและสถานกงสุลบาห์เรนในต่างแดน
ยุโรป

ฝรั่งเศส
ปารีส (สถานเอกอัครราชทูต)
เยอรมนี
เบอร์ลิน (สถานเอกอัครราชทูต)
รัสเซีย
มอสโก (สถานเอกอัครราชทูต)
สหราชอาณาจักร
ลอนดอน (สถานเอกอัครราชทูต)
อเมริกาเหนือ

สหรัฐ
วอชิงตัน ดี.ซี. (สถานเอกอัครราชทูต)
นครนิวยอร์ก (สถานกงสุลใหญ่)
แอฟริกา

แอลจีเรีย
แอลเจียร์ (สถานเอกอัครราชทูต)
อียิปต์
ไคโร (สถานเอกอัครราชทูต)
โมร็อกโก
ราบัต (สถานเอกอัครราชทูต)
ตูนิเซีย
ตูนิส (สถานเอกอัครราชทูต)
เอเชีย

จีน
ปักกิ่ง (สถานเอกอัครราชทูต)
อินเดีย
นิวเดลี (สถานเอกอัครราชทูต)
มุมไบ (สถานกงสุลใหญ่)
อิหร่าน
เตหะราน (สถานเอกอัครราชทูต)
อิรัก
แบกแดด (สถานเอกอัครราชทูต)
ญี่ปุ่น
โตเกียว (สถานเอกอัครราชทูต)
จอร์แดน
อัมมาน (สถานเอกอัครราชทูต)
คูเวต
คูเวตซิตี (สถานเอกอัครราชทูต)
โอมาน
มัสกัต (สถานเอกอัครราชทูต)
ปากีสถาน
อิสลามาบาด (สถานเอกอัครราชทูต)
การาจี (สถานกงสุลใหญ่)
กาตาร์
โดฮา (สถานเอกอัครราชทูต)
ซาอุดีอาระเบีย
ริยาด (สถานเอกอัครราชทูต)
เจดดาห์ (สถานกงสุลใหญ่)
ซีเรีย
ดามัสกัต (สถานเอกอัครราชทูต)
ไทย
กรุงเทพ (สถานเอกอัครราชทูต)
สหรัฐอาหรับเอมิเรตส์
อาบูดาบี (สถานเอกอัครราชทูต)
เยเมน
ซานา (สถานเอกอัครราชทูต)
อื่นๆ

บรัสเซลส์ (คณะผู้แทน ณ สหภาพยุโรป)
เจนีวา (คณะผู้แทนถาวร ณ สหประชาชาติ และองค์กรต่าง ๆ)
นครนิวยอร์ก (คณะผู้แทนถาวร ณ สหประชาชาติ)
ไคโร (คณะผู้แทนถาวร ณ สมาคมประชาชาติอาหรับ)